મહેશગીરીના કહેવા મુજબ પોતે રાત્રે સાડા નવેક વાગ્યે લક્ષ્મીનગરમાં કેબલનું કામ પતાવી મિત્ર જીજ્ઞેશનું એકસેસ લઇ ઘરી જઇ રહ્યા હતાં ત્યારે દેવનગર-૧ના ખુણે પહોંચતા હિતેષ રાઠોડ ભેગો થઇ જતાં તેની પાસેથી રૂ. ૫ હજાર લેવાના થતાં હોઇ તેની ઉઘરાણી કરતાં તેણે કલાક-દોઢ કલાકમાં આપણે ભેગા થઇશું તેવી વાત કરી હતી. બાદમાં પોતે રાત્રે અગિયારેક વાગ્યે લક્ષ્મીનગર-૮માં કેબલના કામે જતાં હિતેષ, તેનો ભાઇ બુધો અને સન્ની આવ્યા હતાં અને અચાનક જ કંઇ વાતચીત કર્યા વગર પાઇપથી હુમલો કરી ત્રણ ચાર ફડાકા મારી દીધા હતાં. માણસો ભેગા થઇ જતાં ત્રણેય ભાગી ગયા હતાં.